യു.ഡി.എഫ്. ശക്തികേന്ദ്രങ്ങളില് എല്.ഡി.എഫിന് വിജയിക്കാനായത് കേരളാ കോണ്ഗ്രസിന്റെ സ്വാധീനം കൊണ്ടെന്ന് ജോസ് കെ. മാണി തിരുവനന്തപുരം: യു.ഡി.എഫ്. ശക്തികേന്ദ്രങ്ങളില് ഇക്കുറി ഇടതുമുന്നണിക്ക് വിജയിക്കാനായത് കേരള കോണ്ഗ്രസിഎംന്റെ സ്വാധീനം കൊണ്ടാണെന്ന് ചെയര്മാന് ജോസ് കെ. മാണി. പാര്ട്ടിയെ തകര്ക്കാന് ശ്രമിച്ചവര് ജനാധിപത്യരീതിയില് ശിക്ഷ ഏറ്റുവാങ്ങിക്കഴിഞ്ഞു. പാര്ട്ടി അതിന്റെ സുവര്ണ കാലഘട്ടത്തിലേക്ക് നീങ്ങുകയാണ്. വലിയ ആവേശത്തോടെയാണ് കേരളത്തിലെ വിവിധ ഭാഗങ്ങളില്നിന്നു പാര്ട്ടിയിലേക്ക് പ്രവര്ത്തകര് വരുന്നത്. എല്ലാ ജനാധിപത്യ വിശ്വാസികളുടെ മുന്നിലും പാര്ട്ടി വാതിലുകള് തുറന്നിടുമെന്നും അദ്ദേഹം പറഞ്ഞു. കേരള കോണ്ഗ്രസ്എം തിരുവനന്തപുരം ജില്ലാകമ്മിറ്റിയുടെ ഏകദിന നേതൃക്യാമ്ബ് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. കേരള കോണ്ഗ്രസ് എം യു.ഡി.എഫില് നിന്നപ്പോള് അവരുടെ ശക്തി കേന്ദ്രങ്ങളായിരുന്ന മണ്ഡലങ്ങള് മുന്നണി മാറ്റത്തോടെ ഇടതുമുന്നണിക്ക് വിജയിക്കാനായത് കേരള കോണ്ഗ്രസിഎം ന്റെ സ്വാധീനം കൊണ്ടാണ്. പാര്ട്ടിയുടെ അടിത്തറ വര്ധിപ്പിക്കാന് പോഷക സംഘടനകള് ശക്തിപ്പെടുത്തുന്നതിനു പുറമേ വിവിധ മേഖലകളില് ഫോറങ്ങള് കേന്ദ്രീകരിച്ച് എല്ലാ മേഖലയിലേക്കും കടന്നു ചെല്ലും. രാജ്യത്തെ വര്ഗീയ കക്ഷികള്ക്കെതിരേ ശക്തമായി പോരാടാനും കര്ഷകര്ക്കെതിരേ യുദ്ധം പ്രഖ്യാപിച്ച എന്.ഡി.എ. സര്ക്കാരിനെ ചെറുത്ത് തോല്പ്പിക്കാനും പ്രാദേശിക പാര്ട്ടികളുടെ വിശാല സഖ്യമാണ് ആവശ്യമെന്നും അദ്ദേഹം ചൂണ്ടിക്കാട്ടി. ജില്ലാ ഭാരവാഹികള്, നിയോജക മണ്ഡലം പ്രസിഡന്റുമാര്, മണ്ഡലം പ്രസിഡന്റുമാര്, പോഷക സംഘടനാ പ്രസിഡന്റുമാര് തുടങ്ങിയവരാണു ക്യാമ്ബില് പങ്കെടുത്തത്.